ਬਲਾਗ: ਮਾਣ ਨਾਲ ਕਹੋ ਅਸੀਂ ਹਿੰਦੂ ਹਾਂ, ਸਾਨੂੰ ਕੋਈ ਫ਼ਿਕਰ ਨਹੀਂ\nਪ੍ਰਧਾਨ ਮੰਤਰੀ ਨੇ ਗੁਜਰਾਤੀ ਗੌਰਵ ਦਾ ਬਿਗੁਲ ਵਜਾਉਂਦੇ ਹੋਇਆਂ ਆਪਣੇ ਜੱਦੀ ਸੂਬੇ ਦੀਆਂ ਚੋਣ ਸਭਾਵਾਂ ਵਿੱਚ ਦੱਸਿਆ ਕਿ ਗੁਜਰਾਤ ਦੇ ਪੁੱਤਰ ਨੇ ਪੂਰੀ ਦੁਨੀਆਂ ਵਿੱਚ ਭਾਰਤ ਦਾ ਡੰਕਾ ਵਜਾ ਦਿੱਤਾ ਹੈ।

ਇਸ ਲਈ ਦੇਸ ਤੇ ਮੋਦੀ 'ਤੇ, ਸਰਕਾਰ ਅਤੇ ਭਾਜਪਾ 'ਤੇ ਮਾਣ ਕਰਨਾ ਚਾਹੀਦਾ ਹੈ ਅਤੇ ਵੋਟ ਦੇਣ ਨਾਲ ਵੱਧ ਇਸ ਮਾਣ ਨੂੰ ਹੋਰ ਕਿਵੇਂ ਦਿਖਾਇਆ ਜਾ ਸਕਦਾ ਹੈ।

ਜੋ ਲੋਕ ਅਸਹਿਮਤ ਹਨ, ਉਨ੍ਹਾਂ ਨੂੰ ਇਹੀ ਕਿਹਾ ਜਾ ਰਿਹਾ ਹੈ---ਤੁਸੀਂ ਸ਼ਰਮ ਕਰੋ, ਕਿਉਂਕਿ ਹਿੰਦੂ-ਵਿਰੋਧੀ, ਦੇਸ ਵਿਰੋਧੀ, ਕਾਂਗਰਸੀ, ਸੈਕੁਲਰ, ਲਿਬਰਲ, ਵਾਮ ਪੰਥੀ, ਬੁੱਧੀਜੀਵੀ, ਪਾਕਿਸਤਾਨ- ਹਮਾਇਤੀ, ਮੁਸਲਮਾਨ, ਅੱਤਵਾਦੀ ਅਤੇ ਦੇਸਦ੍ਰੋਹੀ ਆਦਿ ਇੱਕ ਹੀ ਤਾਂ ਹਨ।

ਕੁਝ ਅਜਿਹੇ ਲੋਕ ਅਜਿਹੇ ਢੀਠ ਹਨ ਕਿ ਉਨ੍ਹਾਂ ਨੂੰ ਸ਼ਰਮ ਕਰਨ ਲਈ ਕਿਹਾ ਜਾਂਦਾ ਹੈ ਪਰ ਉਹ ਚਿੰਤਾ ਕਰਨ ਲੱਗਦੇ ਹਨ, ਕਦੇ ਸੰਵਿਧਾਨ ਦੀ, ਕਦੇ ਲੋਕਰਾਜ ਦੀ, ਕਦੇ ਸੰਸਦ ਦੀ, ਕਦੇ ਸੰਸਥਾਨਾਂ ਦੀ, ਕਦੇ ਦਲਿਤਾਂ, ਆਦੀਵਾਸੀਆਂ, ਔਰਤਾਂ ਅਤੇ ਮੁਸਲਮਾਨਾਂ ਦੀ, ਕਦੇ ਕਿਸਾਨਾਂ ਤੇ ਮਜ਼ਦੂਰਾਂ ਦੀ।

ਚਿੰਤਾ ਕਰਨ ਵਾਲਿਆਂ ਦੀ ਚਿੰਤਾ ਨਹੀਂ

ਕੁਝ ਲੋਕਾਂ ਦਾ ਵਾਰ-ਵਾਰ ਚਿੰਤਾ ਕਰਨਾ ਸਰਕਾਰ ਨੂੰ ਕਦੇ-ਕਦੇ, ਥੋੜ੍ਹਾ-ਬਹੁਤ ਚਿੰਤਿਤ ਕਰਦਾ ਹੈ, ਕਿਉਂਕਿ ਚਿੰਤਾ ਕਰਨ ਵਾਲੇ ਮਾਣ ਕਰਨ ਵਾਲਿਆਂ ਨੂੰ ਭਟਕਾਉਂਦੇ ਹਨ ਅਤੇ ਨਕਾਰਾਤਮਕਤਾ ਫੈਲਾ ਦਿੰਦੇ ਹਨ।

ਇਨ੍ਹਾਂ ਨੂੰ ਅਜਿਹਾ ਕਰਨ ਤੋਂ ਰੋਕਿਆ ਜਾਏ ਤਾਂ ਜੋ ਪੂਰਾ ਦੇਸ ਬਿਨਾਂ ਰੁਕਾਵਟ ਦੇ ਮਾਣ ਕਰ ਸਕੇ।

ਉੰਝ ਤਾਂ ਸਰਕਾਰ ਦੀ ਪ੍ਰਾਥਮਿਕਤਾ ਸਾਫ਼ ਹੈ, ਉਹ ਚਿੰਤਾ ਕਰਨ ਵਲਿਆਂ ਦੀ ਚਿੰਤਾ ਨਹੀਂ ਕਰਦੀ, ਪਰ ਮਾਣ ਕਰਨ ਵਾਲੇ ਜਦੋਂ ਚਿੰਤਾ ਕਰਦੇ ਹਨ ਤਾਂ ਸਰਕਾਰ ਨੂੰ ਤਾਂ ਉਨ੍ਹਾਂ ਤੋਂ ਵੀ ਗਹਿਰੀ ਚਿੰਤਾ ਹੁੰਦੀ ਹੈ।

ਜਿਵੇਂ ਕੀ ਰਾਣੀ ਪਦਮਾਵਤੀ ਦਾ ਸਨਮਾਨ ਬਚਾਉਣ ਦੇ ਲਈ ਚਿੰਤਿਤ ਹੋਏ ਲੋਕਾਂ ਦਾ ਤਲਵਾਰ ਕੱਢਣਾ।

ਸਰਕਾਰ ਫੌਰਨ ਹਰਕਤ ਵਿੱਚ ਆਈ ਰਾਣੀ ਪਦਮਾਵਤੀ ਨੂੰ ਭਾਰਤ ਮਾਤਾ ਗੌਮਾਤਾ ਅਤੇ ਗੰਗਾ ਮਾਤਾ ਦੇ ਬਰਾਬਰ ਰਾਸ਼ਟਰ ਮਾਤਾ ਦਾ ਦਰਜਾ ਦਿੱਤਾ ਗਿਆ।

 ਫਿਲਮ ਨੂੰ ਰਿਲੀਜ਼ ਹੋਣ ਤੋਂ ਪਹਿਲਾਂ ਹੀ ਬੈਨ ਕਰ ਦਿੱਤਾ ਗਿਆ, ਤਾਂ ਜੋ ਜ਼ਰਾ ਵੀ ਚਿੰਤਾ ਵਿੱਚ ਘਿਰੇ ਲੋਕ ਮਾਣ ਕਰਨ ਦੀ ਸਥਿੱਤੀ ਵਿੱਚ ਪਰਤ ਸਕਣ।

ਚਿੰਤਾਮੁਕਤ ਅਤੇ ਮਾਣ ਮਹਿਸੂਸ ਕਰਨ ਵਾਲੇ ਸਮਾਜ ਦੇ ਸੁਪਨੇ ਸੌਖੇ ਨਹੀਂ ਹਨ, ਲੋਕ ਕਦੇ ਚੌਲ-ਚੌਲ ਦੀ ਰਟ ਲਾਉਂਦੀ ਬੱਚੀ ਦੀ ਮਾਂ ਦਾ ਵੀਡੀਓ ਸ਼ੇਅਰ ਕਰਨ ਲੱਗਦੇ ਹਨ ਤਾਂ ਕਦੇ ਬੇਕਸੂਰ ਦੇ ਕਤਲ ਦਾ, ਜਿਸ ਨਾਲ ਮਾਣ ਕਰਨ ਵਿੱਚ ਰੁਕਾਵਟ ਪੈਦਾ ਹੁੰਦੀ ਹੈ।

ਸਰਕਾਰ ਬਿਆਨ ਦੇ ਕੇ ਗੱਲ ਵਧਾਉਣ ਦੀ ਥਾਂ, ਚੁੱਪ ਰਹਿ ਕੇ ਸਬਰ ਨਾਲ ਇੰਤਜ਼ਾਰ ਕਰਦੀ ਹੈ ਕਿ ਲੋਕ ਜਲਦੀ ਹੀ ਮਾਣ ਕਰਨ ਵਾਲੀ ਮਨੋਦਸ਼ਾ ਵੱਲ ਪਰਤ ਸਕਣ।

ਮਾਣ ਕਰਨ ਦੀ ਮਾਤਰਾ ਤੈਅ ਹੋਵੇ

ਅਸਲ ਵਿੱਚ ਚਿੰਤਾ ਕਰਨ ਵਾਲੇ ਲੋਕਾਂ ਦਾ ਨਜ਼ਰੀਆ ਹੀ ਗਲਤ ਹੈ, ਜਿਸ ਝਾਰਖੰਡ ਵਿੱਚ ਬੱਚੀ ਆਧਾਰ ਕਾਰਡ ਨਾ ਹੋਣ ਕਰਕੇ ਭੁੱਖ ਨਾਲ ਮਰ ਗਈ ਉਸੇ ਸੂਬੇ ਵਿੱਚ ਗਾਵਾਂ ਦੇ ਲਈ ਐਂਬੁਲੈਂਸ ਸੇਵਾ ਵੀ ਤਾਂ ਸਹੀ ਤਰੀਕੇ ਨਾਲ ਚੱਲ ਰਹੀ ਹੈ, ਗਾਵਾਂ ਦੇ ਲਈ ਵੀ ਤਾਂ ਆਧਾਰ ਕਾਰਡ ਬਣਵਾ...\n\ntl;dr:
ਸਰਕਾਰ ਲਗਾਤਾਰ ਕਹਿ ਰਹੀ ਹੈ ਕਿ ਜਨਤਾ ਦੇਸ 'ਤੇ ਮਾਣ ਕਰੇ, ਉਮੀਦ ਹੈ ਕਿ ਇਸੇ ਫਾਰਮੂਲੇ ਤੋਂ ਲੋਕ ਦੇਸ ਚਲਾਉਣ ਵਾਲਿਆਂ 'ਤੇ ਵੀ ਮਾਣ ਕਰਨ ਲੱਗਣਗੇ, ਕਿਉਂਕਿ ਦੇਸ, ਸਰਕਾਰ, ਭਾਜਪਾ, ਹਿੰਦੂ ਅਤੇ ਮੋਦੀ ਆਦਿ ਇੱਕ ਹੀ ਤਾਂ ਹਨ।